1978R1680 — SL — 04.07.1986 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (EGS) št. 1680/78

z dne 17. julija 1978

o prilagoditvi izvoznih nadomestil za slad v skladu s členom 16(4) Uredbe (EGS) št. 2727/75







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 2727//75 z dne 29. oktobra 1975 o skupni ureditvi trga za žita ( 1 ), nazadnje spremenjene z Uredbo (EGS) št. 1254/78 ( 2 ), in zlasti člena 16(6) Uredbe, ker za ječmenov slad, izvožen v prvih dveh mesecih tržnega leta, za katerega je bilo nadomestilo vnaprej določeno pred 1. avgustom, člen 16(4) Uredbe (EGS) št. 2727/75 določa pogoje za prilagoditev vnaprej določenega nadomestila; ker je treba zagotoviti, kadar se takšna prilagoditev izvede, da je bil ječmenov slad, izvožen v prvih dveh mesecih tržnega leta, na zalogi ob koncu prejšnjega tržnega leta oziroma je bil pridobljen iz ječmena na zalogi ob tem času; ker je zato treba preveriti količine ječmena na zalogi ob koncu tržnega leta; ker morajo biti za preverjanje takšnih količin in za sprejetje vseh potrebnih ukrepov za zagotovitev skladnosti določb Skupnosti o prilagoditvi izvoznih nadomestil za slad, izvožen v tem obdobju, pooblaščeni pristojni organi vsake države članice; ker so ukrepi, predvideni s to uredbo, v skladu z mnenjem Upravljalnega odbora za žita, SPREJELA NASLEDNJO UREDBO:







▼M1

Člen 1

1. Določbe te uredbe se uporabljajo za slad ali ječmen na zalogi ob koncu tržnega leta, za katero premostitveno izplačilo iz člena 9 Uredbe (EGS) št. 2727/75 za te proizvode ni bilo določeno, in ki se izvozi kot slad v prvih treh mesecih naslednjega tržnega leta na podlagi dovoljenja, v katerem je nadomestilo določeno vnaprej pred 1. julijem.

2. Za določitev datuma izvoza se uporabi ustrezni datum dokončanja carinskih formalnosti iz člena 22(1) Uredbe Komisije (EGS) št. 3183/80 ( 3 ).

▼B

Člen 2

1. Da bi bil izvoznik upravičen do prilagoditve izvoznega nadomestila za ječmenov slad po členu 16(4) Uredbe (EGS) št. 2727/75, mora:

— – če je bil slad pridobljen iz ječmena na zalogi ob koncu tržnega leta, organu države članice, pristojnemu za plačilo nadomestila, predložiti dokumente, ki potrjujejo: — (a) da prihaja ječmen iz zalog, prijavljenih v skladu s členom 3 spodaj pristojnemu organu države članice, na katere ozemlju so bile zaloge; (b) da je bil slad izvožen po ►M1 30. junij ◄ in pred 1. oktobrom zadevnega leta;

— – če je bil slad na zalogi ob koncu tržnega leta, predložiti organu države članice, pristojnemu za plačilo nadomestila, dokumente, ki potrjujejo: — (a) da prihaja slad iz zalog, prijavljenih v skladu s členom 3 pristojnemu organu države članice, na katere ozemlju so bile zaloge; (b) da je bil slad izvožen po ►M1 30. junij ◄ in pred 1. oktobrom zadevnega leta.

2. Dokumente iz točke (a) prve in druge alinee odstavka 1 ima organ, pristojen za plačilo nadomestila.

Člen 3

1. Imetnik zalog sladu ali ječmena, ki naj bi se izvozile kot slad s prilagojenim nadomestilom, je moral pristojnemu organu države članice, na katere ozemlju so zaloge, vložiti prijavo s priporočenim pismom, teleksom ali telegramom, poslanim najpozneje tretji delovni dan v ►M1 julij ◄ , v kateri je navedel zgoraj navedene zaloge sladu in ječmena, ki jih je imel ►M1 30. juni ◄ . Takšna prijava vključuje vsaj postavke, določene v Prilogi k tej uredbi.

2. Če so bili izpolnjeni pogoji iz odstavka 1 in na zahtevek zainteresirane stranke, izda pristojni organ eno ali več potrdil z navedbo, da so bili izvoženi proizvodi ob koncu prejšnjega tržnega leta dejansko na zalogi in so zato upravičeni do prilagoditve nadomestila v skladu s členom 16(4) Uredbe (EGS) št. 2727/75.

Potrdila se lahko izdajo samo za količino, ki ne presega količine, prijavljene v skladu z odstavkom 1. Na zahtevo zadevne stranke se lahko poprej izdano potrdilo zamenja z dvema ali več potrdili za delne količine.

Člen 4

1. Pristojni organ vsake države članice:

(a) opravi potrebno kontrolo zalog in njihovih premikov na svojem ozemlju;

(b) sprejme vse potrebne dodatne ukrepe za upoštevanje posebnih pogojev znotraj svojega ozemlja in zlasti obdobij, v katerih je treba opraviti kontrolo zalog in njihovih premikov.

2. Države članice pošljejo Komisiji najpozneje do 31. decembra zadevnega leta pisno poročilo o uporabi te uredbe, z navedbo količino ječmena ali sladu na zalogi ob koncu tržnega leta in količin sladu, izvoženih po tej uredbi.

3. V vsaki državi članici je pristojni organ intervencijska služba ali drug takšen organ, ki ga določi država članica.

Člen 5

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.









PRILOGA

▼M1

Osnovni podatki, ki se navedejo pri prijavi zalog sladu ali ječmena, ki so na zalogi dne 30. junija

▼B

A. Slad 1. količina, razčlenjena po kategoriji sladu 2. kraj skladiščenja

B. Ječmen 1. količina 2. kraj skladiščenja 3. izjava s potrditvijo, da (a) ječmen ne izvira iz nove žetve v Skupnosti, (b) je ječmen primeren za predelavo v slad.